
======================================
Firebird 1.5.2       (Win32 Felépítés)
======================================


o Bevezetés
o Stabilitás
o Telepítés öntelepítő állományból
o Telepítés zip csomagokból
o A beágyazott szerver telepítése
o Ismert problémák
o Az SQL Nyelv dokumentációja
o Hibák jelentése
o Új képességek igénylése


Bevezetés
=========

Üdvözöljük a Firebird 1.5.2 világában. Ez a második 
karbantartó kiadása a Firebird 1.5 verziójának. A
javítások és apróbb fejlesztések részletes listáját a
"Firebird 1.5 - Újdonságok" dokumentumban találja meg. A
dokumentumokat a .\doc\ mappában lelheti fel.


Stabilitás
==========

A Firebird 1.5 az első olyan verziója a Firebird 
családnak, amelyet C++ nyelven írtak és fordítottak le.
Az igen hosszú béta és kiadás előtti fejlesztési
ciklusnak köszönhetően, büszkén kijelenthetjük, hogy
ez a verzió legalább olyan stabil mint a nagy előd, a
Firebird 1.0.3. Komolyabb hibát nem fedeztek fel az 
eredeti Firebird 1.5.0 kiadása óta.

Nincs különösebb ok, hogy ne javasoljuk ezt a 
karbantartó kiadást üzemi - éles - környezetben. Ámbár,
mielőtt BÁRMILYEN új szoftvert telepít üzemi
környezetben, ajánlatos alaposan letesztelni a
fejlesztői rendszeren. Ez az általános gyakorlat.


Telepítés öntelepítő állományból
================================

Kérem futtassa a telepítő programot, majd olvassa el a 
telepítő varázsló által megjelenített telepítési
segédletet.  A telepítés befejezése után ezt a
dokumentumot a:
.\doc\installation_readme.txt
helyen találja. További részletes információk a
"Firebird 1.5 - Újdonságok" dokumentumban vannak.

Rengeteg változtatás lépett életbe ebben a kiadásban. Ha
Önnek van már egy létező Firebird telepítése (amely 
lehet Firebird 1.5 béta vagy kiadás előtt változat is) 
mindenképpen ajánlott átböngésznie a legfrissebb
"Újdonságok"-ról szóló dokumentumot és érdemes lenne
megjegyeznie  a futtatható és a hozzá társuló
állományok új neveit, helyét. Ez mind a Szerver, mind
a Kliens telepítésre igaz.

Ne telepítse ezt a változatot egy már létező Firebird 
vagy Interbase telepítés "tetejére"!


Telepítés zip csomagokból
=========================

Kövesse a:
.\doc\README_installation.txt
dokumentumban található utasításokat a zip csomagból 
történő telepítéshez. (Ez a dokumentum csak a zip 
csomagolású terjesztés mellett található meg.)


A beágyazott szerver telepítése
===============================

A beágyazott szerver úgy készült, hogy egy létező 
alkalmazás részeként üzemeljen. A beágyazott szerver
telepítési leírásáért, valamint további információkért
olvassa el a:
.\doc\README_embedded.txt
dokumentumot. (Ez a dokumentum csak a beágyazott
szervert tartalmazó csomag mellett található meg.)


Ismert problémák
================

Kliens könyvtár
---------------
Néhány örökölt Windowsos program nem ismeri fel az
fbclient.dll kliens könyvtárat és/vagy nem találja meg
az  alapértelmezett helyén. Ez az alapértelmezett hely
most  a .\bin mappa közvetlenül a Firebird
gyökérkönyvtár  alatt. Példának okáért a Borland
IBConsole program nem fog működni a fbclient.dll 
kliens könyvtárral egészen addig, amíg azt át nem
másolja a rendszer <system> mappába és át nem nevezi
"gds32.dll"-re.

A Windows-os készlet tartalmaz egy instclient.exe 
nevezetű programot, amely arra használhat, hogy az 
örökölt programokkal kompatibilis gds32.dll fájlt
hozhat vele létre, és opcionálisan ezt a fájlt a
rendszer <system> mappában helyezheti el. Ebben az 
esetben lényeges, hogy elolvassa a "Firebird 1.5 -
Újdonságok"  dokumentumot valamint a mellékelt:
.\doc\README_library_install.txt
dokumentumot, mielőtt végrehajtja ezeket a
változtatásokat.

UDF-ek és BLOB Szűrők
---------------------
A biztonsági beállításokban történt változtatás miatt
ebben a verzióban előfordulhat, hogy az egyedileg
használt UDF könyvtárak elérhetetlenné válnak a szerver 
számára, amíg az UDF könyvtárak elérési útjait meg nem 
adja a firebird.conf konfigurációs állomány megfelelő 
szakaszában. További információkért olvassa el a 
megjegyzéseket a firebird.conf konfigurációs állományban 
valamint a "Firebird 1.5 - Újdonságok" dokumentumban.


Az SQL Nyelv dokumentációja
===========================
Új nyelvi szolgáltatások, kulcsszavak, kiterjesztések 
valamint korlátozások kerültek bevezetésre ebben a
verzióban. A részletekről a "Firebird 1.5 - Újdonságok"
dokumentumból tudhat meg  többet.


Hibák jelentése
===============

o Biztosan érti, hogy hogyan működik a Firebird?

  Például Önt a rendszer helyes viselkedése érdekli, és
  igazából technikai támogatás jellegű kérdése van. 
  Ebben az esetben forduljon bizalommal a Firebird
  technikai támogatást nyújtó listájához.

  Feliratkozni a következő helyen tud:

    mailto:firebird-support-subscribe@yahoogroups.com
    
  (e-mail küldésével)


o Továbbra is úgy gondolja, hogy egy hibát talált?

  Nézze át a még meglévő hibák listáját. Ezt 
  megteheti a Firebird hibakövető rendszerében:

    http://sourceforge.net/tracker/?group_id=9028&atid=109028

Egyébként, ha Ön egészen biztos benne, hogy hibát
talált, próbáljon meg felépíteni egy olyan
teszthelyzetet ahol a hiba reprodukálható. Ennek
részletes leírását már elküldheti a hibakövető
rendszerbe.


Új képességek igénylése
=======================

Mielőtt új képességekkel kapcsolatos igénylést nyújtana 
be, kérjük tekintse át a jelenlegi igényléseket. Az 
esély igen nagy, hogy valaki gondolt az Ön által is 
felvetett hiányosságra. Az alábbi linken megtekintheti a 
már benyújtott igényléseket és új kérést nyújthat be, 
amennyiben az valóban szükségszerű.

  http://sourceforge.net/tracker/?group_id=9028&atid=359028
