Firebird Adatbázis Szerver 1.5.2
==================================================

Ez a dokumentum egy telepítési segédlet a Win32
platformon működő Firebird 1.5 telepítéséhez.
A telepítési segédlet elsősorban a telepítés menetét
írja le, s nem a Firebird 1.5-ről szól általánosságban.


Tartalomjegyzék
---------------

o Mielőtt telepítené
o Telepítés már meglévő Firebird 2.0 mellé
o A telepítő új szolgáltatásai
o A telepítő megszüntetett szolgáltatásai
o Eltávolítás
o Megjegyzések
o Telepítés kötegelt (batch) fájlból


Mielőtt telepítené
------------------

Mielőtt telepíti ezt a változatot, ajánlatos
ELTÁVOLÍTANI a Firebird 1.0, Firebird 1.5 vagy
InterBase összes előző verzióját.


Telepítés már meglévő Firebird 2.0 mellé
----------------------------------------

A Firebird 1.5.2 telepítője nem képes érzékelni a
Firebird 2.0 (nem stabil) futó változatát. Amennyiben a
célgépen a Firebird 2.0 (nem stabil) változata fut, úgy
ajánlatos a szervert leállítani, mielőtt megpróbálja
telepíteni a Firebird 1.5.2-t.


Újdonságok a Firebird 1.5.2 telepítőjében
-----------------------------------------

A telepítő immáron számos nyelven használható. A 
többnyelvű támogatást jelenleg csak a telepítési
eljárás során érhető el.


A Firebird 1.5 telepítőjének új szolgáltatásai
----------------------------------------------

o A telepítő most már a Szuper Szerver és a Hagyományos 
  Szerver futtatható állományait is tartalmazza, egy
  telepítő programban. Ön kiválaszthatja, hogy a kettő
  közül melyiket telepíti. A szerver típus
  megváltoztatásához el kell távolítani és újra kell
  telepíteni a Firebird Adatbázis Szervert.

o A kliens könyvtár telepítés szabályai jelentékeny
  mértékben  megváltoztak. A részletekről a:
  .\docs\README.Win32LibraryInstallation.txt
  dokumentumban olvashat, amely elérhető a telepítés
  után.

  Az új szabályok miatt a telepítő megkeresi a már
  telepített Firebird vagy InterBase Adatbázis Szerver 
  példányokat.
  
  - Amennyiben a Firebird 1.5 már telepítve van a
    telepítő megpróbálja frissíteni a meglévő
    telepítést. Ha a szerver éppen fut, az meghiúsítja  
    a telepítést.

  - Ha egyéb verziója van telepítve a Firebird vagy
    InterBase Adatbázis Szervernek a felhasználó egy
    figyelmeztetést fog kapni. A telepítő feltelepíti a
    Firebirdöt, és beállítja a szükséges regisztrációs-
    adatbázis bejegyzéseket, de nem konfigurálja a
    rendszert a Firebird automatikus elindítására, se
    szolgáltatás, se program módban. Ezt kézzel kell
    majd elvégeznie.

  - A telepítő egyik új parancssori kapcsolója a
      /force
    amely a "nemtörődöm" felhasználónak felülbírálja az 
    előbb leírt működést.


o Ha egy változatlan firebird.conf létezik a telepítés 
  mappájában, akkor az mentésre kerül:
  firebird.conf.saved.n néven, ahol az n egy egész szám.
  A telepítő mindig telepíti az alapértelmezett 
  konfigurációs állományt. Ez garantálja a telepítési 
  eljárás egységességét. Ellenkező esetben a telepítőnek 
  értelmeznie kellene a már meglévő (és esetleg hibás)
  konfigurációs fájlt.


A telepítő megszüntetett szolgáltatásai
---------------------------------------

o A Firebird 1.0 fenntartott egy regisztrációs-adatbázis
  bejegyzést saját használatra. Ez a következő volt:
  
    HKLM\SOFTWARE\FirebirdSQL 
  Ez mostantól megszűnt és a telepítő automatikusan
  törli ezt a bejegyzést. Ha olyan alkalmazásai vannak,
  amelyek igénylik ezt a bejegyzést, akkor ezt Önnek
  kézzel kell visszaírnia. Mindamellett ajánlott az Ön
  programját az új feltételeknek megfelelően
  újrafordítani, hogy az új bejegyzést használja.

o A korábbi Firebird 1.5 kiadás előtti változatai, az
  fbclient.dll kliens könyvtárat a <system> mappában
  helyezték el. Ez a gyakorlat mostanra megszűnt. A
  telepítőben lévő: "Az fbclient.dll másolása a <system>
  mappába." opció segítségével a telepítés ideje alatt
  helyezhet el egy példányt a <system> mappában.
  Mindamellett ajánlott az Ön programját az új
  feltételeknek megfelelően újrafordítani, hogy az új
  gyakorlat szerint használja az fbclient.dll fájlt.


Eltávolítás
-----------

o Ajánlatos, hogy telepített alkalmazást szabályosan, a
  mellékelt eltávolító programmal távolítsa el. Ezt a
  programot elindíthatja a Vezérlőpultról.
  Alternatívaként elindíthatja a unins000.exe
  eltávolító alkalmazást közvetlenül a telepítés
  mappájából.

o Ha a Firebird alkalmazásként fut (szolgáltatás
  helyett), ajánlatos kézzel leállítani a szervert
  mielőtt  futtatja az eltávolító programot. Ez azért
  ajánlatos,  mert az eltávolító program nem képes
  leállítani az alkalmazásként futó szervert. Ha a
  szerver fut eltávolítás alatt, az eltávolítás nem lesz
  tökéletes. A visszamaradó részeket Önnek kell majd
  eltávolítania.


Megjegyzések
------------

  A Firebird igényli a WinSock2 kiterjesztés meglétét.
  Minden Win32 platform elvileg tartalmazza ezt a
  kiegészítést a Windows 95-öt kivéve. A telepítő
  ellenőrzi a WinSock2 kiegészítés meglétét, s ha nem
  találja, úgy a telepítés meghiúsul. A következő
  linken:
  
  http://support.microsoft.com/default.aspx?scid=kb;EN-US;q177719

  megtudhatja, hogyan juthat hozzá ehhez a
  kiterjesztéshez.


Telepítés kötegelt (batch) fájlból
----------------------------------

A telepítő program futtatható kötegelt (batch) fájlból
is. Ekkor a következő parancssori kapcsolók megadása
lehetséges:


/SP- 
  Kikapcsolja "A ... telepítésre fog kerülni.
  Folytatja?" kérdést a telepítő futásának legelején.

/SILENT, /VERYSILENT
  Arra utasítja a telepítőt, hogy az csendes illetve 
  nagyon csendes üzemmódban fusson le.
  Amikor a telepítő csendes üzemmódban fut, akkor
  varázsló és a háttérablak nem jelenik meg, de a
  telepítés folyamatát jelző ablak megjelenik.
  Amikor a telepítő nagyon csendes üzemmódban fut, akkor 
  a telepítés folyamatát jelző ablak sem jelenik meg. 
  Minden egyéb a megszokott módon jelenik meg. Például
  a hibaüzenetek a telepítés alatt megjelennek és az
  indulási kérdés is (amennyiben a "/SP-" parancssori
  kapcsolóval nem tiltotta le, ahogy azt az előzőekben
  olvashatta).

  Ha a rendszer újraindítása szükséges és a "/NORESTART"
  kapcsoló nincs megadva (lásd lejjebb) valamint a
  telepítő  csendes üzemmódban fut akkor a "...
  Újraindítja most?"  kérdés fog megjelenni. Ha a
  telepítő nagyon csendes  üzemmódban fut, akkor a
  rendszer kérdés nélkül fog  újraindulni.

/NORESTART 
  Arra utasítja a telepítőt, hogy akkor se indítsa újra 
  a rendszert, amikor az szükséges.
  
/DIR="x:\mappanév"
  Felülbírálja az alapértelmezett telepítési mappát, 
  amely a telepítő varázsló "Válasszon célhelyet"
  oldalon jelenik  meg. Csak teljes elérési útvonal
  adható meg.  Ha a telepítő forrásában a [Setup]
  szekcióban a DisableDirPage  paraméter yes értékkel
  rendelkezik ez a parancssori  kapcsolót a telepítő
  figyelmen kívül hagyja.

/GROUP="programcsoport név"
  Felülbírálja az alapértelmezett programcsoport nevét,
  amely a telepítő varázsló "Válasszon mappát a Start
  menüben" oldalon jelenik meg. Ha a telepítő
  forrásában a [Setup] szekcióban a
  DisableProgramGroupPage paraméter yes értékkel
  rendelkezik ez a parancssori  kapcsolót a telepítő
  figyelmen kívül hagyja.

/NOICONS 
  Arra utasítja a telepítőt, hogy kapcsolja be a "Ne
  hozzon létre ikonokat" jelölőnégyzetet a telepítő
  varázsló "Válasszon mappát a Start menüben" oldalán.

/COMPONENTS="az összetevők vesszővel elválasztott
             felsorolása"

  Ezek közül  - SuperServerComponent,
                ClassicServerComponent, 
                ServerComponent, 
                DevAdminComponent és
                ClientComponent

  Felülbírálja a telepítő alapértelmezett összetevők 
  listáját. Ezen kapcsoló alkalmazásával a telepítő 
  automatikusan Egyedi telepítésű lesz. A teljes
  telepítéshez több összetevő megadása szükséges. 
  Például:
  
  /COMPONENTS="SuperServerComponent, ServerComponent, 
               DevAdminComponent, ClientComponent"

  szükséges a teljes telepítéshez.


/FORCE

  Előírja a telepítőnek, hogy ne elemezze ki a rendszer 
  jelenlegi állapotát. A telepítő úgy próbálja meg
  telepíteni és beállítani a Firebird 1.5-öt, mintha
  semmilyen előző verziója nem lenne telepítve, se a
  Firebirdnek, se az InterBase Adatbázis Szervereknek.
  Ez akkor lehet hasznos, ha a rendszeren egy komolyan 
  sérült telepítés van, amelyet nem lehet eltávolítani.
  Esetleg ez egy igen jó módja lehet a felhasználók
  idegesítésének, azzal, hogy egy tökéletesen jól
  működő InterBase telepítést is tönkretehet. Ez csak
  Önön múlik.


/NOCPL

  Nem telepíti a Vezérlőpult appletet. Ez az alábbi két 
  okból lehet hasznos:

  o A Vezérlőpult applet (CPL) telepítése/eltávolítása 
    igen gyakran igényli a rendszer újraindítását.

  o Ön esetleg egy alternatív Vezérlőpult appletet kíván 
    használni.

  
/NOGDS32

  Nem telepíti a kliens könyvtárat a rendszer <system>
  mappába, még akkor sem, ha az elemzés alapján a
  telepítő egyébként telepítené.


/COPYFBCLIENT

  Az fbclient.dll kliens könyvtárat telepíti a rendszer
  <system> mappába. Ezt ajánlott megtenni, ha biztos 
  benne, hogy csak egy szerver verzióval kell a
  klienseknek kommunikálnia. Ha a klienseknek több
  szerver verzióval kell kommunikálnia, akkor ez az
  eljárás nem  ajánlott. További részleteket megtudhat
  a:

    .\doc\README.Win32LibraryInstallation.txt

  dokumentumból.

